stanford-oval/wikipedia huggingface dataset:
גיא סלע
ביוגרפיה

סלע נולד וגדל בחיפה. התגייס לצה"ל ושירת בסיירת מטכ"ל, תחילה כלוחם ולאחר מכן כמפקד צוות. סלע נפצע בעת שירותו הצבאי כשבטקס סיום מסלול של סיירת מטכ"ל נפגע בשתי ידיו מירי בשוגג של חייל אחר, עבר תקופת שיקום ממושכת שלאחריה חזר לתפקידים מבצעיים בסיירת מטכ"ל. לאחר מכן השתחרר מצה"ל, טייל מספר שנים מחוץ לישראל ואף עסק בדייג סרטנים באלסקה.
למד הנדסה בטכניון. בתום לימודיו חזר סלע לשירות קבע בתפקידים שונים במערך המ"מ של אמ"ן והגיע לתפקיד בכיר ביחידה הטכנולוגית של חיל המודיעין. במסגרת שירותו זכה בפרס ביטחון ישראל.
לאחר שחרורו הוא שימש מנהל הטכנולוגיה במועצה לביטחון לאומי ומזכיר הוועדה הלאומית להגנת סייבר. כמו כן היה שותף בקרן הון סיכון סטאר ונצ'רס בשנים 2004–2006.
בשנת 2006 הקים יחד עם ליאור הנדלסמן, יואב גלין, מאיר אדסט ועמיר פישלוב את סולאראדג', חברת היי-טק ישראלית העוסקת בפיתוח וייצור מערכות למיצוי ההספק של מתקני אנרגיה סולארית פוטו-וולטאים. לאחר הקמת החברה ועד אוגוסט 2019 שימש סלע בתפקיד מנכ"ל ויו"ר החברה.
בשנת 2015 הונפקה חברת סולאראדג' בבורסת נאסד"ק תחת שווי מוערך של 685 מיליון דולר. בתחילת 2018 כבר נאמד שווי החברה בלמעלה מ-2 מיליארד דולר, ובאוגוסט 2020 הגיעה כבר לשווי של מעל 10 מיליארד דולר.
בשנת 2017 הודיע סלע כי הוא חולה בסרטן המעי הגס. ב-22 באוגוסט 2019, פרש מתפקידו בחברת סולאראדג' לאור מצבו הבריאותי. שלושה ימים לאחר פרישתו ב-25 באוגוסט 2019 נפטר סלע. הוא נטמן בבית הקברות כנרת.
סלע הותיר אחריו אישה, ברברה, וארבעה ילדים. בנו הוא סוף סלע. בן נוסף, גב סלע (אנ'), ניצח ב-2017, בגיל 18, את מרוץ אפריקה אקו והפך למנצח הראלי הצעיר בעולם.
הערות שוליים

1 2  איתי שיקמן, "תרומה אין-סופית למודיעין": איש הצללים שהלך לעולמו בגיל 54, באתר ynet, 29 באוגוסט 2019.
↑  הדס מגן, ‏היזם האמיץ שנפטר בשבוע שעבר ואתם לא שמעתם עליו, באתר גלובס, 5 בספטמבר 2019
↑  גיא גרימלנד, להפוך אנרגיית חשמל המופקת מהשמש ליעילה יותר: הסטארט אפ סולאראדג' גייס 10 מיליון דולר מג'נסיס פרטנרס, באתר הארץ, 14 באוקטובר 2007
↑  אבי בליזובסקי, ‏גיא סלע, מנכ"ל סולראדג': לעולם לא תהיה ברירה, כדי להמשיך לצמוח חייבים לעבור לשימוש נרחב באנרגית השמש, באתר "הידען", 25 בדצמבר, 2011.
↑  יובל אזולאי, ‏6. סולאראדג' לסולאראדג' העתיד ברור כשמש: מכירות של 200 מיליון דולר ב-2012, באתר גלובס, 25 באוקטובר 2010.
↑  ניר צליק, סולאראדג' זינקה ב־17% ביומיים שאחרי ההנפקה בנאסד"ק, באתר כלכליסט, 28 במרץ 2015.
↑  שירי חביב ולדהורן, ‏מניית סולאראדג' בשיא; המנכ"ל מכר מניות ברווח של 8.5 מ' ד'ה, באתר גלובס, 18 בפברואר 2018.
↑  עמית נעם טל, סולאראדג' מזנקת ב-17% לשיא כל הזמנים ושווה כבר 6.1 מיליארד דולר, באתר ביזפורטל, 19 בפברואר 2020
↑   יורם גביזון, 30% בשלושה ימים: נגיף הקורונה אינו מדביק את קצב הצמיחה של סולאראדג', באתר TheMarker‏, 23 בפברואר 2020
↑  יניב פגוט, ‏מנכ"ל סולאראדג': "מאמין שאתגבר על הסרטן", באתר גלובס, 21 בנובמבר 2017
↑  שירות גלובס, ‏מייסד חברת סולאראדג' גיא סלע נפטר לאחר מאבק במחלת הסרטן, באתר גלובס, 25 באוגוסט 2019.
↑  צלי גרינברג, גיא סלע, מייסד ומנכ"ל סולאראדג', נפטר לאחר מאבק במחלת הסרטן, באתר כלכליסט, 25 באוגוסט 2019.
↑  משפחת סלע - מירוצים מהילדים, באתר ynet, 20 בינואר 2017
↑  ניצחון מדהים: גב סלע בן ה-17 זכה בראלי אקו אפריקה, באתר ynet, 14 בינואר 2017
| --- | --- |
בקרת זהויות :  NLI: 987010326688505171  VIAF: 2082163513781911230002   WorldCat (עם VIAF): 2082163513781911230002
גומצן

| גומצן |
| --- | --- |

מיון מדעי
ממלכה:: בעלי חיים
מערכה:: מיתרניים
מחלקה:: זוחלים
סדרה:: קשקשאים
משפחה:: צפעיים
תת־משפחה:: צפעוני גומה
גומצן אורוטו
Trimeresurus gramineus
גֻּמְצָן הוא שם כולל למספר סוגי נחשים ממשפחת הצפעיים ומתת-משפחת צפעוני הגומה החיים באמריקה הלטינית, למעט הסוג טרימרסורוס ופרוטובות'רופס החיים באסיה הטרופית. הם קרוביהם של העכסן והמוקסין ורובם ארסיים מאוד. רבים מהם הם הנחשים הקטלניים ביותר באזור תפוצתם, מביניהם בולטים גומצן אימתן, גומצן חניתי, גומצן יאררקה וגומצן אורוטו.
נחשים אלה קרויים "גומה" לצד הנחיריים, איתה הם חשים בטרף בעל חום גוף קבוע - מיני יונקים קטנים שונים ועופות. הם חיים ביערות טרופיים ויוצאים לציד בלילות.
מינים

ישנם 4 סוגי גומצנים:
| 0 | 1 | 2 | 3 |
| --- | --- | --- | --- |
|  לכסיס (Lachesis) גומצן שחור ראש (Lachesis melanocephala)  גומצן ענק (Lachesis muta)  גומצן מרכז אמריקאי (Lachesis stenophrys)  בות'רופס (Bothrops) Bothrops alcatraz  גומצן אורוטו (Bothrops alternatus)  Bothrops ammodytoides  גומצן חניתי (Bothrops asper)  גומצן אימתן (Bothrops atrox)  Bothrops ayerbei  Bothrops barnetti  Bothrops bilineata  גומצן ברזילי (Bothrops brazili)  Bothrops caribbaeus  Bothrops chloromelas  Bothrops cotiara  Bothrops diporus  Bothrops erythromelas  Bothrops fonsecai  Bothrops insularis  Bothrops itapetiningae  גומצן יאררקה (Bothrops jararaca)  Bothrops jararacussu  Bothrops jonathani  Bothrops lanceolatus  Bothrops leucurus  Bothrops lojanus  Bothrops lutzi  Bothrops marajoensis  Bothrops marmoratus  Bothrops matogrossensis  Bothrops medusa  Bothrops moojeni  Bothrops muriciensis  Bothrops neuwiedi  Bothrops oligolepis  Bothrops osbornei |  Bothrops otavioi  Bothrops pauloensis  Bothrops pictus  Bothrops pirajai  Bothrops pubescens  Bothrops pulchra  Bothrops punctatus  Bothrops rhombeatus  Bothrops sanctaecrucis  Bothrops taeniata  Bothrops venezuelensis  טרימרסורוס (Trimeresurus) גומצן לבן-שפה (Trimeresurus albolabris)  Trimeresurus andalasensis  Trimeresurus andersonii  Trimeresurus barati  Trimeresurus borneensis  Trimeresurus brongersmai  Trimeresurus buniana  Trimeresurus cantori  Trimeresurus cardamomensis  Trimeresurus erythrurus  Trimeresurus fasciatus  Trimeresurus flavomaculatus  Trimeresurus fucatus  Trimeresurus gracilis  Trimeresurus gramineus  Trimeresurus gumprechti  Trimeresurus hageni  Trimeresurus honsonensis  Trimeresurus insularis  Trimeresurus kanburiensis  Trimeresurus labialis  Trimeresurus macrolepis  Trimeresurus macrops  Trimeresurus malabaricus  Trimeresurus malcolmi  Trimeresurus mcgregori |  Trimeresurus medoensis  Trimeresurus nebularis  Trimeresurus phuketensis  Trimeresurus popeiorum  Trimeresurus puniceus  Trimeresurus purpureomaculatus  Trimeresurus rubeus  Trimeresurus sabahi  Trimeresurus schultzei  Trimeresurus septentrionalis  Trimeresurus sichuanensis  גומצן שטיינגר (Trimeresurus stejnegeri)  Trimeresurus strigatus  Trimeresurus sumatranus  Trimeresurus tibetanus  Trimeresurus toba  Trimeresurus trigonocephalus  Trimeresurus truongsonensis  Trimeresurus venustus  Trimeresurus vogeli  Trimeresurus wiroti  Trimeresurus yunnanensis  פרוטובות'רופס (Protobothrops) - בעבר נכלל בסוג טרימרסורוס Protobothrops cornutus  Protobothrops dabieshanensis  Protobothrops elegans  גומצן האבו (Protobothrops flavoviridis)  Protobothrops himalayanus  Protobothrops jerdonii  Protobothrops kaulbacki  Protobothrops mangshanensis  Protobothrops maolanensis  Protobothrops mucrosquamatus  Protobothrops sieversorum  Protobothrops tokarensis  Protobothrops trungkhanhensis  Protobothrops xiangchengensis |  |
ג'ורג' מארי

| --- | --- |

 לידה:  11 בנובמבר 1858 ארברואת', הממלכה המאוחדת 
 פטירה:  16 בדצמבר 1911 (בגיל 53) סטונהייבן, הממלכה המאוחדת 
 מקום לימודים:  אוניברסיטת אדינבורו  האוניברסיטה של שטרסבורג 
 מוסדות:  סנט ג'ורג', אוניברסיטת לונדון  אוניברסיטת שטרסבורג  תיכון ארברואת' 
 פרסים והוקרה:  עמית החברה המלכותית של אדינבורו  עמית האגודה הלינאית של לונדון 
 
ג'ורג' רוברט מילן מארי (באנגלית: George Robert Milne Murray;‏ 11 בנובמבר 1858 - 16 בדצמבר 1911) היה חוקר טבע סקוטי, בוטניקאי, חוקר צמחייה ימית חד-תאית ופלנקטון וחוקר אצות, שנודע בקשריו עם תומאס הנרי האקסלי ועם משלחת דיסקברי. מארי היה חוקר הטבע שהתלווה אל משלחת ליקוי החמה באיי הודו המערבית בשנת 1886, היה חבר בכמה מסעות מדעיים לאיסוף אורגניזמים ימיים, והנהיג עבודה רבת ערך על החוף האטלנטי של אירלנד בשנת 1898.
חייו

מארי נולד בארברות', אנגוס, שם למד בבית הספר התיכון. בשנת 1875 למד בוטניקה קריפטוגמית באוניברסיטת שטרסבורג אצל היינריך אנטון דה בארי. ב-1895 התמנה לאסיסטנט במחלקת הבוטניקה של המוזיאון להיסטוריה של הטבע בלונדון, כמחליפו של הבוטניקאי ויליאם קארותרס בתפקיד "שומר הבוטניקה". הוא פרש בשנת 1905 בגלל מחלה. מארי כתב שני ספרי עזר ופרסם כארבעים מאמרים על קריפטוגמיה ואוקיינוגרפיה, רובם ב"כתב העת לבוטניקה".
מארי נבחר לחברה המלכותית בשנת 1897.
מארי ערך את "המדריך האנטארקטי" בשנת 1901 ויצא למשלחת דיסקברי של רוברט פלקון סקוט באותה שנה, אך עזב את "דיסקברי" בקייפטאון.
ג'ורג' מארי מת בסטונהייבן, קינקרדינשייר, ב-16 בדצמבר 1911.
כתבים

"ספר עזר לבוטניקה קריפטוגמית" (1889)
"מבוא לחקר האצות" (עם אלפרד ויליאם בנט
הערות שוליים

↑  חקר צמחים חסרי פרחים וזרעים, כגון שרך, פטריות, טחב ואצות, מילון אוקספורד, 1995, עמ' 325
| --- | --- |
בקרת זהויות :  NLI: 987007301642205171  BIBSYS: 3117534  BnF: cb12568980f (data)  Botanist: G.Murray  CiNii: DA15402212  GND: 1157533175  ISNI: 0000 0000 8365 6734  LCCN: no00016035  NLA: 36146112  NTA: 256557195  RERO: 02-A003619925  SNAC: w6hz6jts  SUDOC: 244376298  Trove: 1219981  VIAF: 24980708   WorldCat (עם VIAF): 24980708
ג'קס ג'ונס

| --- | --- |

 לידה:  25 ביולי 1987 (בן 37) לונדון, הממלכה המאוחדת 
 שם לידה:  טימוצ'ין פביאן קוונג וואה אוזלואר
 שם במה:  Jax Jones 
 מוקד פעילות:  הממלכה המאוחדת 
 תקופת הפעילות:  מ-2013
 עיסוק:  DJ, מפיק מוזיקלי, פזמונאי
 סוגה:  האוס • דיפ האוס
 שפה מועדפת:  אנגלית 
 חברת תקליטים:  פולידור
 שיתופי פעולה בולטים:  ריי, דמי לובאטו, סטפלון דון, מייבל
 http://jaxjones.co.uk/
 פרופיל ב-IMDb
 
טימוצ'ין פביאן קוונג וואה אוזלואר (באנגלית: Timucin Fabian Kwong Wah Ozluer; נולד ב-25 ביולי 1987 בלונדון, הממלכה המאוחדת) הידוע בשם ג'קס ג'ונס הוא מפיק מוזיקלי, פזמונאי ודיג'יי בריטי. הסגנון המוזיקלי של ג'קס ג'ונס מכיל בתוכו האוס ודיפ האוס.
ג'ונס התפרסם בזכות השיר "You Don't Know Me", שיצא בשיתוף עם הזמרת ריי, וזכה להצלחה בינלאומית כאשר נמכר בבריטניה בכ-2 מיליון עותקים, ואף הגיע בשיאו אל המקום ה-3 במצעד הסינגלים הבריטי. לאחר מכן הוציא ג'ונס את הלהיט "Instruction", אשר שיחזר את הצלחת קודמו, ויצא בשיתוף עם דמי לובאטו וסטפלון דון.
ביוגרפיה

ג'קס ג'ונס נולד ב-25 ביולי 1987, לשני הורים אשר עסקו בהוראה. אביו הוא ממוצא טורקי, ואף ממוצא סיני. בילדותו הקשיב בעיקר למוזיקת היפ הופ, רית'ם אנד בלוז, וגוספל. אמו מן המוצא המלזי השמיעה לו בעיקר את המוזיקה של הזמרת האוסטרלית קיילי מינוג.
קריירה > 2013–2014: תחילת קריירה ופריצה

בשנת 2013, הוציא ג'קס ג'ונס את סינגל הבכורה שלו, "Go Deep".
בשנת 2014, השתתף ג'ונס בלהיט "I Got U", של דיוק דומונט. השיר זכה להצלחה רבה, ואף בשיאו כבש את פסגת מצעד הסינגלים הבריטי, ואת פסגת המצעד שבאירלנד. הקליפ של השיר זכה להצלחה רבה גם כן ביוטיוב, ונכון ל-19 ביולי 2018, מונה הצפיות שלו עומד על כ-253 מיליון צפיות.
קריירה > 2015–הווה: אלבום בכורה (Snacks (Supersize

בשנת 2015, יצא השיר "House Work", מייק דאן ומנק. השיר לא זכה להצלחה רבה, ובשיאו הגיע אל המקום ה-60 במצעד שבסקוטלנד. בשנת 2016, הוציא את הלהיט הבינלאומי שגרם לפריצתו, "You Don't Know Me", ביחד עם הזמרת ריי. השיר נכנס אל המקום ה-2 במצעד שבפלנדריה, ובמצעד של ולוניה. במצעד הסינגלים הבריטי, נכנס השיר אל המקום ה-3, ובכך הפך לשני המצליח ביותר של ג'ונס במצעד זה. קליפ המילים של השיר צבר למעלה מ-200 מיליון צפיות, והקליפ הרשמי צבר קרוב ל-70 מיליון צפיות.
שנה לאחר מכן, הוציא ג'קס ג'ונס את השיר "Instruction", בשיתוף עם הזמרת האמריקאית דמי לובאטו, והזמרת סטפלון דון. השיר זכה להצלחה נאה כאשר נכנס אל המקום ה-13 במצעד הסינגלים הבריטי. ביוטיוב צבר קליפ השיר למעלה מ-83 מיליון צפיות, וכמה חודשים לאחר צאתו זכה למעמד זהב בבריטניה. כמה שבועות לאחר מכן, הוציא את השיר "Breathe", ביחד עם הזמרת אינה רולדסן. קליפ השיר נצפה למעלה מ-100 מיליון פעמים, ובבריטניה הוענק לו תואר פלטינה. השיר הצליח לכבוש חמש פסגות מצעדים שונות, ביניהן במצעד שבקרואטיה, ומקסיקו.
בשנת 2018, הוציא את השיר "Ring Ring", ביחד עם הזמרת מייבל, והזמר ריץ' ת'ה קיד. השיר הגיע בשיאו אל המקום ה-27 במצעד שבאירלנד. באותה השנה זכה להשתתף בתוכנית "אפל מיוזיק: הבא".
שיר נוסף של אותה שנה Play יצאה כחלק של אלבום וכסינגל. הקליפ של השיר זכה ל-28 מיליון צפיות ברשת.
ב-24 במאי 2019, הוציא, יחד עם ג'ס גלין, את הסינגל "One Touch".
ב-10 בפברואר 2023, הוציא, יחד עם קאלום סקוט, את הסינגל "Whistle". ב-7 ביולי הוציא את הסינגל "Me and My Guitar" עם פיירבוי DML. ב-25 באוגוסט הוציא את הסינגל "Need You Now" עם D.O.D.
דיסקוגרפיה > אלבומי אולפן

2019: (Snacks (Supersize
דיסקוגרפיה > מיני אלבומים

2018: Snacks
2019: Midnight Snacks (Part 1)
הערות שוליים

↑  From The Church To The Grammys: Jax Jones On Taking His UK House Sound Global, Complex (באנגלית)
1 2 3  JaxJonesVEVO (2016-12-08), Jax Jones - You Don't Know Me ft. RAYE, נבדק ב-2018-07-19
1 2 3  www.bpi.co.uk
1 2  Official Singles Chart Top 100 | Official Charts Company, www.officialcharts.com (באנגלית)
1 2 3  JaxJonesVEVO (2017-08-02), Jax Jones - Instruction ft. Demi Lovato, Stefflon Don, נבדק ב-2018-07-19
↑  Jax Jones - New Songs, Playlists & Latest News - BBC Music, BBC (באנגלית)
↑  "Jax Jones: the boy that's anything but blasé". Skiddle.com (באנגלית בריטית). נבדק ב-2018-07-19.
↑  "Talented Jax Jones finds success with You Don't Know Me". Gulf-Times (בערבית). 2017-02-20. נבדק ב-2018-07-19.
↑  Eton Messy (2014-06-23), Jax Jones - Go Deep, נבדק ב-2018-07-19
↑  JaxJonesVEVO (2015-06-17), Jax Jones - Yeah Yeah Yeah, נבדק ב-2018-07-19
1 2  DukeDumontVEVO (2014-02-19), Duke Dumont - I Got U (Official video) ft. Jax Jones, נבדק ב-2018-07-19
↑  Official Singles Chart Top 100 | Official Charts Company, www.officialcharts.com (באנגלית)
↑  GFK Chart-Track, www.chart-track.co.uk (באנגלית) (ארכיון)
↑  JaxJonesVEVO (2016-06-30), Jax Jones - House Work ft. Mike Dunn, MNEK, נבדק ב-2018-07-19
↑  Official Scottish Singles Sales Chart Top 100 | Official Charts Company, www.officialcharts.com (באנגלית)
↑  Jax Jones feat. Raye - You Don't Know Me, ultratop.be
↑  Jax Jones feat. Raye - You Don't Know Me, ultratop.be
↑  JaxJonesVEVO (2017-03-03), Jax Jones - You Don't Know Me (Official Video) ft. RAYE, נבדק ב-2018-07-19
↑  Official Singles Chart Top 100 | Official Charts Company, www.officialcharts.com (באנגלית)
↑  JaxJonesVEVO (2017-12-01), Jax Jones - Breathe (Visualiser) ft. Ina Wroldsen, נבדק ב-2018-07-19
↑  JaxJonesVEVO (2018-01-23), Jax Jones - Breathe (Official Video) ft. Ina Wroldsen, נבדק ב-2018-07-19
↑  ARC 100 - datum: 16. travnja 2018. :: Hrvatski radio, radio.hrt.hr (בקרואטית)
↑  "Billboard - Music Charts, News, Photos & Video". Billboard. נבדק ב-2018-07-19.
↑  JaxJonesVEVO (2018-07-04), Jax Jones, Mabel - Ring Ring (Official Video) ft. Rich The Kid, נבדק ב-2018-07-19
↑  IRMA - Irish Charts, irma.ie
↑  Tim Peacock, Jax Jones Shares Uplifting New Track ‘Me And My Guitar’ Ft. Fireboy DML, uDiscover Music, ‏2023-07-10 (באנגלית אמריקאית)
↑  Matt Sierra, D.O.D and Jax Jones Deliver Dancefloor Anthem, 'Need You Now', EDMTunes, ‏2023-08-25 (באנגלית אמריקאית)
| --- | --- |
בקרת זהויות :  GND: 113673533X  ISNI: 0000 0004 6342 3879  LCCN: no2017086630  MusicBrainz: a2507d4d-3387-4d31-a6e8-f2c9794fb37e  VIAF: 2532150033030811180002   WorldCat (עם VIAF): 2532150033030811180002
גאוגרפיה פיזית - מונחים

גאוגרפיה פיזית או פיזיוגרפיה: ענף גאוגרפי העוסק בגאוגרפיה כמדע כדור הארץ.
ענפי הגאוגרפיה הפיזית

גאומורפולוגיה: ענף של הגאולוגיה העוסק בתהליכי עיצוב הנוף ("בניית" הנוף) וחוקר את התפתחות פני האדמה ושינוי הצורות על פני האדמה.
מדעי האטמוספירה: ענפי גאוגרפיה פיזית העוסקים בהבנת התהליכים הכימיים והפיזיקליים הקובעים את מערכות מזג האוויר והאקלים, את השינויים החלים בהן מסיבות טבעיות ומעשה ידי האדם ואת חקר שכבות האוויר העוטפות את כדור הארץ.
מטאורולוגיה: מדע אטמוספירה העוסק בחקר האטמוספירה ומתמקד בתהליכי מזג האוויר וחיזוים.
קלימטולוגיה: מדע אטמוספירה העוסק באקלים וחוקר את התופעות והגורמים הקשורים בו (ראה אקלים ארץ ישראל).
פלאוקלימטולוגיה: מדע החוקר את האקלים ושינויי האקלים לאורך ההיסטוריה של כדור הארץ, כמו כן נערכים במסגרת זו שיטות לשיחזור האקלים הקדום וחקירת התופעות והגורמים הקשורים בו.
מדעי הים: (אוקיינוגרפיה) לימוד קרקעית האוקיינוס ותהליכים כימיים ופיזיקליים המתרחשים באקו-סיסטמה שבה.
גאולוגיה ימית: אוקיינוגרפיה העוסקת בקרקעית האוקיינוס ובטקטוניקת הלוחות .
אוקיינוגרפיה פיזיקלית: אוקיינוגרפיה העוסקת בתכונות הפיזיקליות של האוקיינוס.
אוקיינוגרפיה כימית: אוקיינוגרפיה העוסקת בתכונות הכימיקליות של האוקיינוס.
אוקיינוגרפיה ביולוגית: אוקיינוגרפיה העוסקת בחי ובצומח של האוקיינוס.
אוקיינוגרפיה מטאורולוגית: אוקיינוגרפיה העוסקת ביחסי הגומלין בין האטמוספירה והאוקיינוס.
מונחים בגאוגרפיה פיזית

קרקע: המרכיב המוצק של קרום גוף בעל מסה משמעותית.
טופוגרפיה: תחום בגאוגרפיה, העוסק בחקר תצורות פני השטח של כדור הארץ, תיאורן ומיפויים.
טקטוניקת הלוחות: מאפיין הקרום החיצוני של כדור הארץ, על פיו משטחי קרקע עצומים וניידים על פני נוזל מרכיבים קרום זה.
יבשה: קרקע מוצקה החשופה לאטמוספירה.
יבשת: שטח גדול ורציף של יבשה על פני כדור הארץ.
אוקיינוס: גוף מים מלוחים עולמי שמחולק על ידי היבשות והארכיפלגים הגדולים.
האוקיינוס השקט (הפסיפי)
הארגון ההידרוגרפי הבינלאומי: הארגון הקובע את גבולות האוקיינוסים.
פני שטח: הגבול החיצוני של כדור הארץ עם האטמוספירה והתכסית שלו.
ים: גוף מים גדול המכיל מים מלוחים ומחובר לאוקיינוס.
פני הים: התחום הימי החשוף לאטמוספירה.
אגם: גוף מים חשוף שאינו מחובר לאוקיינוס.
מעיין: גוף מים חשוף שמקור מימיו בנביעה מתוך הקרקע.
נהר: גוף מים גדול הנושא מים מתוקים ממקור יבשתי אל אגם או ים.
השקה / נהר פזרות - נהר המורכב ממספר ערוצים שמתפצלים ומתחברים.
נחל: גוף מים קטן יותר הנושא מים מתוקים ממקור יבשתי אל אגם או ים.
נחל איתן: נחל שהזרימה בו קבועה.
נחל אכזב: נחל שהזרימה בו עונתית.
שפך נהר: מקום המפגש של מי הנהר עם קו הסיום שלו בים או באגם.
דלתה: שפך נהר שצורתו משולשת ובו נערמים משקעי חול ובוץ שהנהר סחף בדרכו.
מפרץ: אזור גאוגרפי בו הים מוקף משלושה כיוונים שלו ביבשה.
מפרצון: סוג של מפרץ קטן או לשון ים חופית.
מצר ים: מעבר ימי טבעי צר יחסית, המחבר שני גופי ים גדולים.
מצר יבשה רצועת יבשה שמקשרת חטיבות יבשה רחבות ומפרידה בין שטחים ימיים.
טומבולו רצועת יבשה שמחברת אי ליבשה. אי המקושר באמצעות טומבולו נקרא "אי לכוד".
נמל טבעי: אזור המחובר לים אך מכיל מים שקטים.
אי: פיסת יבשה הקטנה מיבשת וגדולה מסלע, מוקפת מכל צדדיה במים.
אי בודד: (אי לא מיושב) אי קטן שאינו מיושב ולא מיועד לשום תכלית.
אי יבשתי: אי המחובר ליבשת על ידי מדף יבשתי.
אי נהרתי: אי במרכז נהר הנוצר בנהרות דלתה ובנהרות גדולים.
אי געשי: אי הנוצר על ידי התפרצות געשית.
חצי אי: שטח יבשה המוקף משלושת צדדיו במים ומצדו האחד ליבשה.
מדבר: (אזור צחיח) אזור קר או חם שבו יורדים פחות מ-200 מילימטר משקעים בשנה.
מדבר בצל הגשם: מדבר שסיבתו התייבשות של מסת אוויר לחה במורד הרים.
קו הצחיחות: הגבול בין המדבר לאקלים ערבתי.
נווה מדבר: אזור מצומצם במדבר בו קיים מצבור מים מתוקים.
חולית: (דיונה) צורת נוף המאופיינת בחולות נודדים.
ערבה: אקלים המהווה מעבר בין האקלים מדברי לבין אקלים ממוזג, טרופי או ים תיכוני.
סוואנה: ערבה מנוקדת בעצים וניתן למוצאה במספר סביבות אקולוגיות
ארכיפלג: שרשרת איים.
ראו גם

גאולוגיה
גאוגרפיה עירונית ותכנון ערים - מונחים
מטאורולוגיה - מונחים
| גאוגרפיה פיזית |
| --- | --- | --- |
| תחומים | גאוגרפיה סביבתית • גאומורפולוגיה • הידרולוגיה והידרוגרפיה • חקר קרחונים • מדעי האטמוספירה • מטאורולוגיה • קלימטולוגיה • פלאוקלימטולוגיה • אוקיינוגרפיה • אוקיינוגרפיה פיזיקלית • אוקיינוגרפיה כימית • אוקיינוגרפיה ביולוגית • אוקיינוגרפיה מטאורולוגית |  |
| מונחים יבשתיים | קרקע • טקטוניקת הלוחות • יבשת • מצר יבשה • ארכיפלג • אי • חצי אי • אטול • מדבר • נווה מדבר • חולות נודדים • חולית • ערבה • סוואנה |  |
| מונחים ימיים | אוקיינוס • ים • זרם ים • אגם • מעיין • נהר • נחל • דלתה • מפרץ • מפרצון • מצר ים • יובל |  |
ראו גם גאוגרפיה פיזית – מונחים
גוראן דרגיץ'

גוראן דרגיץ' (בסלובנית: Goran Dragić; נולד ב-6 במאי 1986) הוא כדורסלן עבר סלובני ששיחק בעמדת הרכז.
קריירת מועדונים > אירופה

דרגיץ' התחיל את קריירת הכדורסל שלו בשנת 2003, כשהיה בן 17 בלבד, אז חתם באיליריה ליובליאנה מהליגה השנייה בסלובניה. באיליריה הוא שיחק שנה אחת בלבד, ואחריה עבר לסלובן ליובליאנה מליגת העל הסלובנית בכדורסל. לאחר שנתיים בסלובן הוא עבר ב-2006 למורסיה מליגת ה-ACB הספרדית.
לאחר עונה אחת בלבד בספרד חזר דרגיץ' למולדתו סלובניה וחתם באולימפיה ליובליאנה מההליגה האדריאטית והיורוליג. בעונת 2007/08 הוא זכה עימה בדאבל של אליפות וגביע.
קריירת מועדונים > פיניקס סאנס

לאחר עונה במדי אולימפיה הגיש דרגיץ' מועמדות לדראפט ה-NBA 2008. הוא נבחר בבחירה ה-45 בדראפט על ידי סן אנטוניו ספרס, אך זכויות הבחירה שלו הועברו לפיניקס סאנס בתמורה לאלו של מאליק היירסטון. אף על פי שדרגיץ' כבר חתם בטאו ויטוריה הספרדית, ב-22 בספטמבר 2008 נחתם הסכם בינה לבין הסאנס שמשחרר את דרגיץ' מחוזהו ומאפשר לו לשחק ב-NBA. הסאנס קיוו שדרגיץ' יוכל להוות שחקן ספסל יציב, כחיפוי לרכז הפותח סטיב נאש. בעונתו הראשונה בפיניקס הוא שותף ב-55 משחקים, ופתח בחמישייה רק באחד מהם. בעונה זו הוא קלע בממוצע 4.5 נקודות עם 2.0 אסיסטים למשחק.
בעונת 2009/2010 שיפר דרגיץ' את ממוצעיו כשרשם 7.9 נקודות ו-3.0 אסיסטים ב-80 משחקים (פתח בחמישייה בשניים מהם). ב-25 בינואר 2010 קלע שיא קריירה של 32 נקודות, כולל 6 שלשות מ-7 ניסיונות, בהפסד ליוטה ג'אז. ב-7 במאי, במשחק השלישי בסדרת חצי גמר המערב בפלייאוף ה-NBA, הוביל דרגיץ' את קבוצתו לניצחון על הקבוצה שבחרה אותו בדראפט, סן אנטוניו ספרס, כשקלע 23 נקודות ברבע הרביעי (לעומת 3 בשאר המשחק) עם 10 מ-13 מהשדה ו-5 מ-5 מהשלוש. הסאנס ניצחו 110–96 אחרי שכבר היו בפיגור של 18 נקודות, ועלו למאזן 3–0 בסדרה. פורוורד הקבוצה גרנט היל טען שמשחקו של דרג'יץ היה "ההופעה הטובה ביותר שראיתי ברבע הרביעי במשחק פלייאוף". בגמר המערב של אותה עונה מול הלוס אנג'לס לייקרס השתתף דרגיץ' בריב מילולי ובקטטה קצרה עם חברו לנבחרת סלובניה, סאשה וויאצ'יץ'. בפלייאוף הזה קלע דרגיץ' 7.6 נקודות עם 2.3 אסיסטים בממוצע למשחק.
קריירת מועדונים > יוסטון רוקטס

ב-24 בפברואר 2011 הועבר דרגיץ' בטרייד ליוסטון רוקטס, לצד בחירת דראפט עתידית, בתמורה לארון ברוקס. ב-13 באפריל 2011 הוא רשם את הטריפל דאבל הראשון בקריירה שלו עם 11 נקודות, 11 אסיסטים ו-11 ריבאונדים בניצחון 121–102 על מינסוטה טימברוולבס. במהלך שביתת השחקנים בתחילת עונת 2011/2012 שיחק דרגיץ' במדי סאסקי בסקוניה מליגת העל הספרדית.
קריירת מועדונים > החזרה לפיניקס

ב-5 ביולי 2012 חזר דרגיץ' לפיניקס וחתם בה על חוזה ל-4 עונות עבור כ-30 מיליון דולר. בעונת 2013/2014 קלע שיא קריירה של 20.3 נקודות בממוצע למשחק, ובסיום העונה זכה בפרס השחקן המשתפר של העונה ונבחר לחמישיית העונה השלישית.
קריירת מועדונים > מיאמי היט

ב-19 בפברואר 2015 הועבר דרגיץ' למיאמי היט, יחד עם אחיו זוראן ששיחק עמו בפיניקס, כחלק מטרייד משולש עם ניו אורלינס פליקנס. ב-9 ביולי 2015 חתם על הארכת חוזה במיאמי ל-5 עונות נוספות עבור כ-90 מיליון דולר. בעונת 2017/2018 נבחר להשתתף במשחק האולסטאר של ה-NBA לראשונה בקריירה, לאחר שרשם ממוצעים של 17.3 נקודות ו-4.8 אסיסטים למשחק.
בשלושת הסיבובים הראשונים של פלייאוף 2020 הצטיין דרגיץ' עם 20.9 נקודות בממוצע למשחק וסייע להיט להעפיל לגמר ה-NBA, אך במשחק הראשון של סדרת הגמר מול לוס אנג'לס לייקרס נפצע בכף רגלו השמאלית והחמיץ את ארבעת המשחקים הבאים. דרגיץ' חזר מהפציעה במשחק השישי והאחרון של הסדרה, בו גברו הלייקרס על ההיט 106–93 וזכו באליפות ה-NBA.
בנובמבר 2020 חתם על הארכת חוזה במיאמי לשתי עונות נוספות, בסך כ-37 מיליון דולר.
קריירת מועדונים > טורונטו ראפטורס

באוגוסט 2021 הועבר עם פרשס אצ'יווה בטרייד לטורונטו ראפטורס, תמורת קייל לאורי.
קריירת מועדונים > ברוקלין, שיקגו ומילווקי

ב-10 בפברואר 2022 הועבר דרגיץ' לסן אנטוניו ספרס בתמורה לת'דאוס יאנג ודרו יובנקס, אך חתם עימם על הסכם "ביי-אאוט" ושוחרר. ב-22 בפברואר חתם בברוקלין נטס, במדיה שיחק עד סיום עונת 2021/2022.
ב-2 באוגוסט חתם בשיקגו בולס, ונופה מהקבוצה ב-28 בפברואר 2023. ב-4 במרץ 2023 הוא חתם במילווקי באקס.
ב-30 בדצמבר 2023 הודיע דרגיץ' על פרישה מכדורסל בגיל 37.
נבחרת סלובניה

ב-2004 זכה דרגיץ' עם סלובניה במדליית זהב באליפות אירופה בכדורסל עד גיל 20. שנה לאחר מכן השתתף באותה התחרות והגיע בה למקום העשירי.
את קמפיין הבכורה בנבחרת סלובניה הבוגרת ערך בשנת 2006 באליפות העולם בכדורסל. שנה לאחר מכן השתתף באליפות אירופה בכדורסל 2007. ב-2017 זכה דרגיץ' עם סלובניה ביורובאסקט 2017, ואף נבחר ל-MVP של אליפות אירופה בכדורסל לאחר שקלע 35 נקודות בגמר מול סרביה.